Корејски Полуостров

Корејскиот Полуостров ( во С. Кореја; 한반도 во Ј. Кореја) е полуостров во источна Азија. Се протега во правец север-југ во должина од 1.100 км, од континентална Азија до Тихиот Океан, опкружен со Јапонското Море на исток и Жолтото Море на запад. Двете мориња ги дели Корејскиот Проток.

Сè до крајот на Втората светска војна, Кореја била една држава чија територија приближно се совпаѓала со самиот полуостров. По завршувањето на Корејската војна во 1953 г.,Договор за примирје во Кореја  северниот дел на полуостровот влегол во ДР Кореја, додека пак јужниот ѝ припаднал на Република Кореја.

Како северна граница на Корејскиот Полуостров се смета границата на Северна Кореја со нејзините северни соседи: Кина (1.416 км) и Русија (19 км). Овие граници се впрочем природни, образувани од реките Јалу (Амнок) и Тумен. Според ова, Корејскиот Полуостров (вклучувајќи ги околните острови) зафаќа површина од 220.847 км2.

Во ДР Кореја, полуостровот се нарекува „Чосон Пандо“, додека во Р. Кореја името му е „Хан Бандо“.

 Поврзано 
Кореја
Корејски Залив
Корејски Проток
Географија на Северна Кореја
Географија на Јужна Кореја

 Наводи 

Езеро во Литванија слично на Корејскиот Полуостров  

 Надворешни врски 

 Местоположба на Корејскиот Полуостров  - Службен туристички портал на Кореја 

Категорија:Полуострови во Азија
Категорија:Географија на Кореја